Արտաշես Ավետիսյան

Արտաշես Սերյոժայի Ավետիսյան (), ՀՀ պետական գործիչ, ՀՀ տրանսպորտի և կապի նախարարի նախկին տեղակալ։

Կրթություն 
 1979-1984 թթ. սովորել և ավարտել է Կ. Մարքսի անվան Երևանի պոլիտեխնիկական ինստիտուտի էլեկտրատեխնիկական ֆակուլտետը՝ ավտոմատացված համակարգերի կառավարում մասնագիտացմամբ, ինժեների որակավորմամբ։
 Վերապատրաստվել է Ֆրանսիայում, Հոլանդիայում, Գերմանիայում և Չեխիայում։

Աշխատանքային գործունեություն 
 1984-1989 թթ. աշխատել է Քանաքեռի ալյումինի գործարանում որպես ինժեներ։
 1989-1993 թթ. - «Ազնավուր» առևտրային կոոպերատիվի նախագահի տեղակալ։
 1994 թ. մարտից հունիս - «Արդշինբանկ» ՓԲԸ-ի վարչության նախագահի խորհրդական։
 1995-1998 թթ. - «Կոնվերս բանկ» ՓԲԸ-ի վարչության նախագահի տեղակալ։
 1998-1999 թթ. - «Հայինկասացիա» ՓԲԸ-ի գործադիր տնօրեն։
 1999 թ. փետրվարից հոկտեմբեր - Հայաստանի Հանրապետության կենտրոնական բանկի անվտանգության վարչության պետ։
 1999-2002 թթ. - ՀՀ Կենտրոնական բանկի անձնակազմի կառավարման և արտաքին կապերի վարչության պետ։
 2002-2006 թթ. - ՀՀ Կենտրոնական բանկի տեղեկատվության և տեխնիկական միջոցների պաշտպանության վարչության պետ։
 2003-2009 թթ. մասնակցել է Միջազգային բանկային կոնգրեսին։
 2006-2007 թթ. - ՀՀ Կենտրոնական բանկի գործադիր կառավարիչ։
 2007-2009 թ. հուլիսի 21 - ՀՀ Կենտրոնական բանկի նախագահի խորհրդական։
 2009 թ. հուլիսի 21-ին ՀՀ վարչապետի որոշմամբ նշանակվել է Հայաստանի տրանսպորտի և կապի նախարարի տեղակալ։
 2014 թ. օգոստոսի 26-ին ՀՀ վարչապետի որոշմամբ ազատվել է Հայաստանի տրանսպորտի և կապի նախարարի տեղակալի պաշտոնից՝ իր դիմումի համաձայն։

Ընտանիք 
Ամուսնացած է, ունի մեկ որդի և մեկ դուստր։ Որդին՝ Սերգեյ Ավետիսյանը, զբաղեցնում է ՀՀ Էկոնոմիկայի նախարարի տեղակալի պաշտոնը։

Ծանոթագրություններ 

Հայ բանկիրներ
ՀՀ պետական գործիչներ